CELEX: C2004/106/58
Language: el
Date: 2004-04-30 00:00:00
Title: Υπόθεση C-124/04: Αίτησηεκδόσεως προδικαστικής αποφάσεως, υποβληθείσα με τη διάταξη του OberlandesgerichtsOldenburg της 4ηςΦεβρουαρίου 2004, στο πλαίσιο της διαφοράςμεταξύ των Sachen Industrias Nucleares do Brasil S.A. και Siemens AG κατάTexas Utilities Electric Corporation

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/34
            
         Αίτηση εκδόσεως προδικαστικής αποφάσεως, υποβληθείσα με τη διάταξη του Oberlandesgerichts Oldenburg της 4ης Φεβρουαρίου 2004, στο πλαίσιο της διαφοράς μεταξύ των Sachen Industrias Nucleares do Brasil S.A. και Siemens AG κατά Texas Utilities Electric Corporation
   (Υπόθεση C-124/04)
   (2004/C 106/58)
   Το Oberlandesgerichts Oldenburg, με διάταξη της 4ης Φεβρουαρίου 2004, η οποία περιήλθε στη Γραμματεία του Δικαστηρίου στις 8 Μαρτίου 2004, υποβάλλει προς το Δικαστήριο των Ευρωπαϊκών Κοινοτήτων, στο πλαίσιο της διαφοράς μεταξύ των Sachen Industrias Nucleares do Brasil S.A. και Siemens AG κατά Texas Utilities Electric Corporation, τα ακόλουθα προδικαστικά ερωτήματα:
   
               1.
            
            
               Περιλαμβάνουν οι όροι κατεργασία, μεταποίηση ή μορφοποίηση του άρθρου 75, πρώτο εδάφιο, της Συνθήκης ΕΚΑΕ και τον εμπλουτισμό ουρανίου;
            
         
               2.
            
            
               Αναπτύσσει επιχείρηση με έδρα εκτός του εδάφους στο οποίο έχει εφαρμογή η Συνθήκη ΕΚΑΕ όλες ή μέρος από τις δραστηριότητές της κατά την έννοια του άρθρου 196, στοιχείο β, της Συνθήκης ΕΚΑΕ στο έδαφος της Κοινότητας Ευρατόμ, όταν διατηρεί με επιχείρηση που έχει την έδρα της στο έδαφος της Κοινότητας Ευρατόμ εμπορική σχέση η οποία
               
                           α)
                        
                        
                           έχει ως αντικείμενο την παραλαβή πρώτων υλών για την παρασκευή εμπλουτισμένου ουρανίου και την αγορά εμπλουτισμένου ουρανίου από την επιχείρηση που έχει έδρα στο έδαφος της Κοινότητας Ευρατόμ
                        
                     
                           β)
                        
                        
                           την εναποθήκευσή του σε άλλη επιχείρηση που έχει έδρα στο έδαφος της Κοινότητας Ευρατόμ;
                        
                     
         
               3.
            
            
               
                           α)
                        
                        
                           Προϋποθέτει το άρθρο 75, πρώτο εδάφιο, στοιχείο γ, της Συνθήκης ΕΚΑΕ την, ανεξαρτήτως των φυσικών μεταβολών που οφείλονται στην κατεργασία, υλική ταυτότητα των παραλαμβανομένων για την κατεργασία, τη μεταποίηση ή τη μορφοποίηση υλών, οι οποίες στη συνέχεια επαναπαραδίδονται;
                        
                     
                           β)
                        
                        
                           Ή αρκεί το ότι τα κατεργασμένα υλικά αντιστοιχούν κατά ποιότητα και ποσότητα προς τα παραληφθέντα υλικά;
                        
                     
                           γ)
                        
                        
                           Αποκλείεται η εφαρμογή του άρθρου 75, πρώτο εδάφιο, στοιχείο γ, της Συνθήκης ΕΚΑΕ, όταν στα εκ νέου παραδοθέντα υλικά δεν μπορεί να συγκαταλεγεί κανένα από τα παραληφθέντα από τον λήπτη υλικά;
                        
                     
                           δ)
                        
                        
                           Αποκλείεται η εφαρμογή του άρθρου 75, πρώτο εδάφιο, της Συνθήκης ΕΚΑΕ, όταν η προβαίνουσα στην κατεργασία επιχείρηση αποκτά με την παραλαβή των πρώτων υλών την κυριότητά τους και ως εκ τούτου πρέπει, μετά την κατεργασία, να επιστρέψει στον αντισυμβαλλόμενο κατά μεταβίβαση κυριότητας το εμπλουτισμένο ουράνιο;
                        
                     
         
               4.
            
            
               
                           α)
                        
                        
                           Αποκλείεται η εφαρμογή του άρθρου 75, πρώτο εδάφιο, της Συνθήκης ΕΚΑΕ, όταν τα ενδιαφερόμενα πρόσωπα ή επιχειρήσεις δεν εκπληρώνουν το έναντι του Οργανισμού Εφοδιασμού Ευρατόμ καθήκον τους κοινοποιήσεως, το οποίο υπέχουν από το άρθρο 75, δεύτερο εδάφιο, της Συνθήκης ΕΚΑΕ;
                        
                     
                           β)
                        
                        
                           Μπορεί η παράβαση του έναντι του Οργανισμού Εφοδιασμού Ευρατόμ καθήκοντός τους κοινοποιήσεως, το οποίο υπέχουν από το άρθρο 75, δεύτερο εδάφιο, της Συνθήκης ΕΚΑΕ, να θεραπευθεί από το ότι τα ενδιαφερόμενα πρόσωπα ή επιχειρήσεις εκπληρώνουν εκ των υστέρων το καθήκον τους κοινοποιήσεως ή ο Οργανισμός λαμβάνει εκ των υστέρων κατ' άλλο τρόπο γνώση;
                        
                     
         
               5.
            
            
               
                           α)
                        
                        
                           Καθίσταται ανενεργός μια συμφωνία ή σύμβαση κατά την έννοια του άρθρου 73 της Συνθήκης ΕΚΑΕ, όταν οι συμβαλλόμενοι δεν λαμβάνουν την αναγκαία κατά τη διάταξη αυτή προηγούμενη συναίνεση της Ευρωπαϊκής Επιτροπής;
                        
                     
                           β)
                        
                        
                           Μπορεί ενδεχομένως το ανενεργό της συναλλαγής να θεραπευθεί από το ότι τα ενδιαφερόμενα πρόσωπα ή επιχειρήσεις λαμβάνουν εκ των υστέρων τη συναίνεση ή τα όργανα της Κοινότητας Ευρατόμ, αφού έχουν λάβει κατ' άλλο τρόπο γνώση, παραμένουν αδρανή;
                        
                     
         
               6.
            
            
               
                           α)
                        
                        
                           Απαγορεύεται το να διαθέτει κανείς υλικά κατά την έννοια του άρθρου 57, παράγραφος 1, της Συνθήκης ΕΚΑΕ, όταν ο ενδιαφερόμενος παραγωγός δεν εκπληρώνει το έναντι του Οργανισμού Εφοδιασμού Ευρατόμ καθήκον του προσφοράς, το οποίο υπέχει από το άρθρο 57, παράγραφος 2, δεύτερο εδάφιο, της Συνθήκης ΕΚΑΕ;
                        
                     
                           β)
                        
                        
                           Μπορεί η παράβαση του έναντι του Οργανισμού Εφοδιασμού Ευρατόμ καθήκοντός προσφοράς, το οποίο υφίσταται βάσει του άρθρου 57, παράγραφος 2, δεύτερο εδάφιο, της Συνθήκης ΕΚΑΕ, να θεραπευθεί από το ότι ο παραγωγός εκπληρώνει εκ των υστέρων το καθήκον του προσφοράς ή ο Οργανισμός λαμβάνει κατ' άλλον τρόπο γνώση και δεν κάνει χρήση του δικαιώματός του προαιρέσεως;
                        
                     
         
               7.
            
            
               Περιλαμβάνει η έννοια της παραγωγής κατά το άρθρο 86 της Συνθήκης ΕΚΑΕ και τον εμπλουτισμό ουρανίου;
            
         
               8.
            
            
               Είναι το ακατέργαστο ουράνιο ή το ασθενώς εμπλουτισμένο ουράνιο αρχικά υλικά κατά την έννοια του άρθρου 197, σημείο 1, τελευταία φράση, της Συνθήκης ΕΚΑΕ;
            
         
               9.
            
            
               
                           α)
                        
                        
                           Μπορεί επί υλικών, τα οποία έχουν καταστεί ιδιοκτησία της Κοινότητας Ευρατόμ κατά το άρθρο 86, πρώτο εδάφιο, της Συνθήκης ΕΚΑΕ, να θεμελιωθεί και μεταβιβασθεί κυριότητα κατά το αστικό δίκαιο υπό την έννοια του άρθρου 903 BGB [γερμανικού αστικού κώδικα]
                        
                     
                           β)
                        
                        
                           Υφίσταται το κατά το άρθρο 87 της Συνθήκης ΕΚΑΕ απομένον στους φορείς δικαιωμάτων πλέον ευρύ δικαίωμα χρήσεως και καταναλώσεως ως όμοιο ή παρόμοιο προς κυριότητα ιδιάζον εμπράγματο δικαίωμα παράλληλα με τα εμπράγματα δικαιώματα του Αστικού Κώδικα της Ομοσπονδιακής Δημοκρατίας της Γερμανίας;
                        
                     
         
               10.
            
            
               Αναπτύσσει μια επιχείρηση όλες ή μέρος από τις δραστηριότητές της, κατά την έννοια του άρθρου 196, στοιχείο β, της Συνθήκης ΕΚΑΕ, στα εδάφη των κρατών μελών της Κοινότητας Ευρατόμ, όταν εκποιεί ή αποκτά εμπλουτισμένο ουράνιο αποθηκευμένο σ' αυτά τα κράτη;
            
         
               11.
            
            
               Πρέπει το άρθρο 73 της Συνθήκης ΕΚΑΕ να εφαρμόζεται κατ' αντιστοιχία και σε συμβάσεις που έχουν ως αντικείμενο εμπλουτισμένο ουράνιο που βρίσκεται αποθηκευμένο στο έδαφος της Κοινότητας Ευρατόμ και στις οποίες μετέχουν αποκλειστικώς υπήκοοι τρίτων κρατών;